
Privind prelungirea unor contracte de închiriere pentru spaţiile cu altă 
destinaţie decât aceea de locuinţă 
ASOCIAŢIA 17 DECEMBRIE A RĂNIŢILOR ŞI A FAMILIILOR ÎNDOLIATE DIN REVOLUŢIA DIN DECEMBRIE 1989 are închiriat prin Contractul de închiriere nr. 163/1998, spaţiul cu altă destinaţie decât aceea de locuinţă situat în imobilul din Timişoara, Calea Şagului nr. 7, pentru sediu asociaţie, fiind format din 13 încăperi, în suprafaţă totală de 170,19 mp.
ASOCIAŢIA 17 DECEMBRIE A RĂNIŢILOR ŞI A FAMILIILOR ÎNDOLIATE DIN REVOLUŢIA DIN DECEMBRIE 1989 prin cererea înregistrată la Primăria Municipiului Timişoara cu nr. CT2013-002676/30.05.2013 solicită prelungirea contractului de închiriere pentru spaţiul menţionat anterior şi sunt respectate condiţiile din contractul de închiriere privind prelungirea.
În şedinţa din data de 25.07.2013 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotărârea Consiliului Local al Municipiului Timişoara nr. 12/26.06.2012, modificata prin Hotărârea Consiliului Local al Municipiului Timişoara nr. 94/26.02.2013, s-a avizat favorabil solicitarea menţionată mai sus hotărându-se să propunem Consiliului Local un proiect de hotărâre pentru prelungirea contractului de închiriere pe o perioada de 3 ani.
Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind prelungirea contractului de închiriere către ASOCIAŢIA 17 DECEMBRIE A RĂNIŢILOR ŞI A FAMILIILOR ÎNDOLIATE DIN REVOLUŢIA DIN DECEMBRIE 1989 pentru spaţiul cu altă destinaţie decât aceea de locuinţă, situat în imobilul din Timişoara, Calea Şagului nr. 7, pentru sediu asociaţie, format din 13 încăperi, în suprafaţă totală de 170,19 mp, pe o perioadă de 3 ani, prin întocmirea unui act adiţional.

